Lukning af 7. klasser en dårlig idé - siger venstrekvinde til venstremand i Brønderslev

Der er intern uenighed i Venstres byrådsgruppe i Brønderslev. Jens Arne Hedegaard har erklæret sig parat til at sløjfe 7. klasserne på en række landsbyskoler, men ifølge partifællen Birgitte Josefsen bliver det ikke til noget. - Det undrer mig, at man bruger en masse krudt på det her lige nu, for byrådet pakkede sagen sammen, og hverken fra min eller en del af mine byrådskolleger har der været en forventning om, at den sag skulle op igen, siger hun til p? Nordjylland. Birgitte Josefsen mener, at lukningerne af de små skolers 7. klasser er en dårlig ide. - For det første har ingen kunnet dokumentere, at det vil give mere faglighed. For det andet forstår jeg ikke, at man er så ivrig efter at udsulte kommunernes små lokalsamfund.